Par veļas mazgāšanas un tīrīšanas pakalpojumu sniegšanu
Līguma Nr. pasūtītāja lietvedībā: 1-7.2.2/27-2026
Līguma Nr. izpildītāja lietvedībā: 09/2026
droša elektroniskā paraksta laika zīmoga datums

VSIA “Slimnīca “ĢINTERMUIŽA””, valdes locekles Liesmas Jankovskas personā, kas darbojas pamatojoties uz statūtiem, turpmāk tekstā saukta par PASŪTĪTĀJU, no vienas puses, un SIA “VRV” valdes locekļa Toma Augustāna  personā, kas darbojas pamatojoties uz statūtiem, turpmāk tekstā saukts par IZPILDĪTĀJU, no otras puses, savstarpēji vienojoties, noslēdza šo līgumu par sekojošo:
1.	Līguma priekšmets
1.1. IZPILDĪTĀJS apņemas veikt veļas mazgāšanu un apģērbu tīrīšanu, pamatojoties uz PASŪTĪTĀJA pasūtījumu. Pasūtījuma izpilde šī līguma ietvaros nozīmē veļas pieņemšanu, šķirošanu, mērcēšanu, mazgāšanu, apstrādi ar balinošiem, cietinošiem un antistatiskiem līdzekļiem, ķīmisko tīrīšanu, gludināšanu un nodošanu PASŪTĪTĀJAM atbilstoši IZPILDĪTĀJA Finanšu piedāvājumam (2. pielikums) un Tehniskajai specifikācijai (1. pielikums) iepirkumā SĢ 2026/9  “Veļas mazgāšanas un tīrīšanas  pakalpojumu sniegšana slimnīcai „Ģintermuiža””
1.2. Ar vārdu “veļa” līgumā tiek apzīmēts visas sortimenta vienības. 
2.	Līguma cena, samaksas kārtība, termiņš
2.1.Līguma cena, par visu pasūtījumu tiek noteikta 75084.0 euro (bez PVN), PVN sastāda 15767,64 euro, līguma kopējā summa – 90851,64 EUR, kas ir saskaņā ar IZPILDĪTĀJA finanšu piedāvājumu PASŪTĪTĀJA rīkotajā iepirkuma procedūrā SĢ 2026/9
2.2. Izpildītājs un Pasūtītājs vienojas, ka Līgumā norādītais pakalpojumu apjoms ir aptuvenais plānotais apjoms un ka Pasūtītājs, ņemot vērā objektīvus apstākļus, var 
iegādāties pakalpojumu atbilstoši reālajai nepieciešamībai.
2.3. Par pasūtījuma izpildes termiņu līgumslēdzējas puses vienojas pie pasūtījuma nodošanas IZPILDĪTĀJAM, izpildes termiņam nepārsniedzot 3 darba dienas. Pasūtījuma izpildes termiņš tiek atzīmēts uz pasūtījuma pavadzīmes.
2.4. PASŪTĪTĀJAM samaksa par saņemto veļas mazgāšanu vai ķīmiskās tīrīšanas pakalpojumu IZPILDĪTĀJAM jāveic 30 (trīsdesmit) kalendāro dienu laikā pēc IZPILDĪTĀJA rēķina saņemšanas. Norēķini starp līgumslēdzējiem tiek veikti bezskaidras naudas norēķinu ceļā.
2.5.  Līguma darbības termiņš – no 2026.gada 1.oktobra līdz 2027.gada 30.septembrim.
3.	Pasūtījuma pieņemšanas un izpildes kārtība
3.1.Pasūtījuma nodošanu IZPILDĪTĀJAM un saņemšanu pēc pasūtījuma veikšanas veic PASŪTĪTĀJA pilnvarota persona;
3.2. Pasūtītāja pilnvarotā persona šā līguma izpildē: Svetlana Midere, tālr. 63012556, e-pasts: svetlana.midere@gintermuiza.lv
3.3.Veļas un apģērbu nodošanu (pasūtījumu) noformē ar kvīti (divos eksemplāros, pa vienam eksemplāram PASŪTĪTĀJAM un IZPILDĪTĀJAM), kurā tiek uzrādīts veļas vai apģērba sortiments, skaits, nodošanas datums un laiks, veļas vai apģērba stāvoklis (ja ir mehāniski bojājumi vai defekti vai veļa ir sevišķi netīra un nepieciešama speciāla apstrāde);
3.4. Ja veļa vai apģērbs ir ar mehāniskiem bojājumiem un defektiem, kvītī par to izdara atzīmi;
3.5. Veļas svēršana tiek veikta pie IZPILDĪTĀJA, taču gadījumā, ja rastos domstarpības par veļas svaru, veļas svēršanu veic PASŪTĪTĀJA un IZPILDĪTĀJA pilnvarotu personu klātbūtnē.
3.6. Veļas svēršanu sadalījumā pa veļas veidiem veic Izpildītājs veļas mazgāšanas iekārtā, vai ar verificētiem svariem. Veļas svēršanas kontroli Pasūtītājs veic, salīdzinot netīrās veļas vienību skaitu un svaru ar Izpildītāja uzrādīto veļas svaru. Insektus saturošs apģērbs/veļa tiek pieņemta atsevišķi iepakota no pārējās veļas.
3.7. Ķīmiskās tīrīšanas veļas vienību uzskaite tiek veikta atbilstoši nodotās un savāktās veļas vienību skaitam.
3.8.IZPILDĪTĀJS neatbild par veļas vai apģērba kvalitāti pēc pasūtījuma izpildes gadījumos, ja par bojājumiem, ar kuriem tā nodota IZPILDĪTĀJAM ir izdarīta atzīme pieņemšanas - nodošanas kvītī.
3.9. IZPILDĪTĀJS veļas mazgāšanas un ķīmiskās tīrīšanas procesa laikā uzskaita un izņem no veļas aprites bojātu veļu.
3.10. Bojātā veļa tiek nodota atsevišķi PASŪTĪTĀJAM tādos pašos termiņos kā tīrā veļa.
3.11. IZPILDĪTĀJS kompensē PASŪTĪTĀJAM veļas vienības iegādes vērtību, ja veļa tiek bojāta vai nozaudēta IZPILDĪTĀJA vainas dēļ, līguma 4.2. punktā noteiktajā kārtībā, PASŪTĪTĀJAM ieturot to no IZPILDĪTĀJA kārtējā rēķina summas.
3.12. Ar bojājumiem tiek uzskatīti jebkuras veļas vienību auduma struktūras izmaiņas (t.sk., plīsumi, caurumi), veļas detaļu trūkumi (t.sk., pogu, marķējumu), būtiskas nepilnības veļas mazgāšanā (t.sk., netīra veļa), gludināšanas bojājumi, izmēra atšķirības un krāsu izmaiņas ārpus dabiskā nolietojuma un vispārpieņemto veļas mazgāšanas un ķīmiskās tīrīšanas standartu ietvariem.
4. Līgumslēdzēju pušu atbildība
4.1.Par pasūtījumu, kas nav izpildīts nolīgtajā termiņā, IZPILDĪTĀJS maksā PASŪTĪTĀJAM soda naudu 0,1% apmērā no neizpildītā pasūtījuma summas par katru kavējuma dienu, bet ne vairāk kā 10% no neizpildītā pasūtījuma summas. 
4.2. Par sabojātu vai pazaudētu veļu, PASŪTĪTĀJS tiesīgs piemērot IZPILDĪTĀJAM līgumsodu  par katru sabojāto vai pazaudēto veļas vienību 100% apmērā no veļas sākotnējās iegādes vērtības, ja veļas vienības iegādi Pasūtītājs veicis pēdējo 6 (sešu) mēnešu laikā kopš veļas nodošanas pakalpojuma sniegšanai Izpildītājam, vai 50% apmērā no analoģiskas veļas vienības jaunvērtības – ja sabojātā vai pazaudētā veļa iegādāta agrāk.
4.3. Ja PASŪTĪTĀJAM ir pretenzijas par pasūtījuma izpildes kvalitāti, skaitu vai sortimentu, tad PASŪTĪTĀJAM pretenzija jāpiesaka IZPILDĪTĀJAM 4 darba dienu laikā no pasūtījuma saņemšanas un par to tiek sastādīts defekta akts. Izpildītājs sniegto Pakalpojumu atkārtoti sniedz uz sava rēķina, vai atlīdzina iztrūkstošās veļas vērtību līguma 4.2. punktā noteiktajā kārtībā. Nevienai no pusēm nav tiesību atteikties no šāda akta sastādīšanas un parakstīšanas. 
4.4.Par līgumā noteikto samaksas termiņa kavējumu PASŪTĪTĀJS maksā IZPILDĪTĀJAM soda naudu 0,1% apmērā no nesamaksātās summas par katru kavējuma dienu, bet ne vairāk kā 10% no nesamaksātās summas.
1. Līguma grozīšana, laušana, strīdu izskatīšana, atbildība
5.1. Līgums var tikt lauzts, grozīts, papildināts, līgumslēdzējiem savstarpēji vienojoties, ievērojot PIL 61.panta nosacījumus. Šīs vienošanās noformējamas rakstveidā un apliecināmas ar abu pušu parakstu.
5.2. Domstarpības un strīdus, kas radušies sakarā ar šo līgumu, puses apņemas risināt savstarpēju sarunu ceļā. Uz rakstiskām pretenzijām atbildes jāsniedz rakstveidā, ne vēlāk kā desmit dienu laikā. 
5.3. Gadījumā, ja IZPILDĪTĀJS nepilda vai pārkāpj šī līguma saistības, kā arī nekvalitatīva vai normatīvajiem aktiem neatbilstoša pakalpojuma sniegšanas gadījumā (piemēram, ja IZPILDĪTĀJS vairāk kā divas reizes līguma darbības laikā ir sabojājis vai pazaudējis mazgājamo, tīrāmo vai nomaināmo veļas vienību), PASŪTĪTĀJS ir tiesīgs vienpusējā kārtā lauzt šo līgumu, paziņojot par to otrai pusei 30 dienas iepriekš.
5.4. IZPILDĪTĀJS ir tiesīgs vienpusēji lauzt līgumu, paziņojot par to otrai pusei 30 dienas iepriekš, ja PASŪTĪTĀJS vairāk kā mēnesi kavē norēķinu veikšanu par saņemtajiem pakalpojumiem šā līguma punkta 2.4. noteiktajā termiņā.
5.5. Līgumslēdzējas puses ir atbildīgas par savas darbības vai bezdarbības rezultātā nodarītajiem zaudējumiem otrai pusei.
1. Nobeiguma noteikumi 
6.1. Jautājumus, kas nav atrunāti šajā līgumā, līgumslēdzējas puses izskata saskaņā ar iepirkuma Nolikumu, kā arī atbilstoši spēkā esošajiem likumiem un normatīvajiem aktiem.
6.2. Jebkuri līguma grozījumi un papildinājumi, kuri ir noformēti rakstveidā ar abu pušu parakstiem, ir šī līguma neatņemama sastāvdaļa.
6.3. Līgums sastādīts ar diviem pielikumiem un parakstīts ar drošu elektronisko parakstu.
6.4. Pie Līguma kā neatņemama tās sastāvdaļa ir pievienoti šādi pielikumi:
1. pielikums – Tehniskā specifikācija;
2. pielikums – Finanšu piedāvājums.

